Zhantas/Cleaned-Kyrgyz_Wikipedia huggingface dataset:
Батперек учургандар

"Батперек учургандар" - 2007-жылы Марк Форстер тарткан америкалык драма. Тасманын сценарийи Халид Хосейнинин ошол эле аталыштагы романына негизделип, Дэвид Бениофф тарабынан жазылган. Тасмада Кабул шаарыннын Вазир Акбар Хан аймагында жашаган жетиштүү үй-бүлөнун уулу Амир тууралуу баяндалат. Ал атасынын хазар улутундагы кызматкеринин уулу Хассанды таштап кеткендиги үчүн өзүн-өзү жемелеп өтөт. Тасма Афганистандагы монархиянын кулашынан тарта Советтик аскерлердин өлкөгө киришине, көп сандаган афган качкындарынын Пакистан, Кошмо Штаттарга кеткенине чейинки башаламан окуяларды жана Талибан режимин чагылдырат.

Тасма 2007-жылы, 2-ноябрда көрүүчүлөргө сунушталган. 20 миллион доллар бюджет менен тартылган тасма 73.2 миллион доллар табуу менен кассалык жыйымдар боюнча ийгилик жараткан. Тасма "Алтын глобус" сыйлыгынын 2007-жылдагы "Эң мыкты чет тилдеги тасма" наамына көрсөтүлгөн. Ал эми Алберто Иглесиас жазган музыка "Алтын Глобус" жана "Оскар" сыйлыктарынын "Эң мыкты музыка" наамдарына көрсөтүлгөн.

 Сюжети 

 Тартылгандар 

 Байланыштуу макалалар 
 Батперек учургандар (роман)

 Шилтемелер 

Категория:АКШ тасмалары
Категория:2007-жыл чыккан тасмалар
Түнкү саат 00:30

"Түнкү саат 00:30" - 2012-жылы Кэтрин Бигелоу тарткан жана сценарийин Марк Боал жазган америкалык саясий экшн-триллер. Тасма, 11-сентябрда Кошмо Штаттарда болгон террористтик кол салуудан кийин Ал-Каида лидери Осама бин Ладендин он жыл боюнча эл аралык масштабда изделгендиги баяндалат. 

Тасмада Мая (Жессика Честейн), ойдон чыгарылган "CIA" интеллект боюнча аналитиктин ролун аткарат жана экинчи пландагы ролдорду Жэйсон Кларк, Жоел Эдгертон, Женнифер Эле, Марк Строң, Кайли Шендлер, Эдгар Рамирез жана Жэймс Гендолфини аткарышкан. Тасманын продюсерлери Боал, Бигелоу жана Мэган Эллисон. Тасманын бет ачаары 2012-жылы, 19-декабрда Лос-Анжелес шаарында өтүп, 2013-жылы, 11-январда бүткүл дүйнө боюнча жайылтылган.

Тасма дүйнө жүзү боюнча мактоолорго ээ болуп, 2012-жылкы 95 киносынчынын эң алдынкы 10 тасмасынын катарына кирген. "Түнкү саат 00:30" 85-"Оскар" сыйлык тапшыруу аземинде "Эң мыкты тасма", "Эң мыкты актриса"(Честейн), "Эң мыкты түп-нускадагы сценарий", "Эң мыкты киномонтаж" наамдарына көрсөтүлүп, "Эң мыкты үн монтаж" наамын жеңип алган. Ошондой эле ал "Алтын Глобус" сыйлыгынын "Эң мыкты тасма-драма", "Эң мыкты режиссер" жана "Эң мыкты сценарий" наамдарына көрсөтүлүп, Честейн "Драма категориясындагы эң мыкты актриса" наамын жеңип алган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2012-жыл чыккан тасмалар‎
Көрүнбөгөн тарап

"Көрүнбөгөн тарап" -2009-жылы тартылган америкалык биографиялык жана спорттук драма. Жон Ли тасманын сценарийин жазып жана тарткан. Тасма 2006-жылдагы "Көрүнбөгөн тарап: Майк Лүистин оюндагы эволюциясы" аттуу китепке негизделген. Тасма Балтимор Рейвенс жана Теннесси Титандары командаларында ойногон жана учурда Улуттук Футбол Лигасындагы Каролина Пантерлери командасы менен контракт түзгөн Майкл аттуу таарынчаак линияны көзөмөлдөгөн оюнчу тууралуу. Ошондой эле тасма жокчулукта чоңойгон Оэрдин жашоосу, Уингейт Кристиандык мектептеги (Мемфис,Теннессидеги Бриаркрест Кристиандык мектептин ойдон чыгарылган аталышы) күндөрү, Шон жана Лей Туохинин аны багып алышы,универститетте абдан каалаган футбол позициясына ээ болушу жана эң соңунда Рейвендин эң мыкты оюнчусуна айлануусун баяндайт.

"Көрүнбөгөн тарап"-300 миллион АКШ долларын тапкан. Тасмадагы ролу үчүн Буллок "Оскар" сыйлыгынын "Эң мыкты актриса" наамын, ошондой эле "Алтын Глобус" сыйлыгынын "Эң мыкты актриса" наамын, "Кино Актерлордун Гилдия Сыйлыгында" башкы ролду аткаргандыгы үчүн "Эң мыкты аткарган аял актер" наамдарын жеңип алган. Тасманын "Оскар" сыйлыгынын "Эң мыкты тасма" наамына көрсөтүлүшү, тасманын продюсерлери үчүн күтүлбөгөн нерсе болгон.

 Сюжети 

 Тартылгандар 

 Шилтемелер 

Категория:АКШ тасмалары
Категория:2009-жыл чыккан тасмалар‎
X-кишилер (тасма)

"X-кишилер" - Marvel Comics каармандарынын ошол эле аталыштагы тобуна негизделип тартылган америкалык супер баатыр тасма. Бул "Х-кишилер" тасмасынын алгачкы чыгарылышы жана андан кийин 2003-жылы "Х2" жана 2006-жылы "Х-кишилер: Акыркы уруш" чыккан. Тасманын режиссёру- Брайан Сиңер, сценарийин жазган-Дэвид Хайтер, жана тасмада роль аткаргандар - Хү Жекман, Патрик Стүарт, Ян Маккелен, Хэлли Берри, Фамке Яенсен, Жеймс Мардсен, Брюс Дэвисон, Ребекка Ромейн-Стамос, Рэй Парк, Тайлер Мэйн жана Анна Пагуин. Тасма аз сандагы мутант кишилер укмуштуу күчтөргө ээ болууу менен жөнөкөй кишилердын аларга болгон күмөн саноосун баяндайт. 

Тасманы тартуу иштери негизинен 1999-жылдын 22-сентябрынан, 2000-жылдын 3-мартына чейин Торонто шаарында жүргөн. "Х-кишилер" чыккан соң киносынчылардын жагымдуу пикирлерине ээ болгон жана кирешлүү тасмалардын катарын толуктаган. Ошондой эле, "Х- кишилер" тасмасынын чыгарылышы баатырдык тасмалардын кайрадан жаралышына түрткү берген.

 Сюжети 

 Тартылгандар 

 Шилтемелер 

Категория:АКШ тасмалары
Жөргөмүш адам (тасма, 2002)

Жөргөмүш адам - 2002-жылы Сэм Раими тарткан америкалык баатырдык тасма. Тасма "Marvel" комикстеринин ошол аттагы каарманына негизделген. Анда Нү-Йорк шаарында жашаган мектеп окуучусу жана кинонун баш каарманы Питер Паркердин (Тоби Магуайр) жөргөмүш сыяктуу укмуштуу күчтөрүн өркүндөтүү менен шаардагы кылмыштуулукка каршы күрөшкөндүгүн баяндайт. "Жөргөмүш адам"- тасмасында Питердин сүйүктүүсү Мери Жейн Уотсондун ролун Кирстен Данст, Уиллием Дефо- Норман Осборн/ Грин Гоблинин ролун, Розмари Харрис жана Клифф Робертсон "Мэй эже" жана "Бэн аганын" ролдорун, Жеймс Франко анын эң жакын досу Гарри Осборндун ролун аткарышкан.

"Жөргөмүш адам"- 2002-жылы, 30-апрелде Филиппинде алгачкы жолу көрсөтүлүп, АКШда 2002-жылы, 3-майда көрсөтүүгө чыгарылган. Тасма сын-пикир жагынан да киреше жагынан да ийгиликке жеткен. Дүйнө жүзү боюнча 821.7 миллион АКШ долларын табуу менен, тасма 2002-жылдын эң кирешелүү тасмаларынын арасында үчүнчү орунду ээлеп, дүйнө жүзү боюнча эң кирешелүү тасмалардын арасында 56-орунду ээлеген(чыккан жылы 7 орунда болгон). 

75- Оскар тапшыруу аземинде "Мыкты визуалдык эффект" жана "Мыкты үн монтажы" наамдарына көрсөтүлгөн. Тасманын дүңгүрөгөн ийгилигинен соң, "Columbia Pictures" жана "Marvel" киностудиялары тасманын кийинки бөлүмдөрү 2004-жылы "Жөргөмүш адам 2" жана 2007-жылы "Жөргөмүш адам-3" тасмаларын тартып чыгарышкан.

 Сюжети 

 Тартылгандар 

 Шилтемелер 

Категория:АКШ тасмалары‎‎
Категория:2002-жыл чыккан тасмалар
Укмуштуу Халк

"Укмуштуу Халк" - 2008-жылы "Marvel Comics" каарманы Халкка негизделип, "Marvel Stuios" өндүргөн жана "Universal Pictures" жайылткан америкалык супер баатыр тасма. Тасманы Луи Лотерье тартып жана сценарийин Зак Пен жазган. Тасмада роль жараткандар: Эдвард Нортон, Лив Тайлер, Тим Рот, Тим Блейк Нелсон, Тай Буррел жана Уиллиям Херт. "Укмуштуу Халк" тасмасында гамма радиациясы аркылуу супераскер программасына күч бериш үчүн, аскерий системада Брюс Баннер макулдуксуз түрдө Халкка айланат. Качкында жүргөн учурда Генерал Таддеус Росс туткунга алганга чейин, Халк өзүн даарылоого аракет кылат. Бирок укмуштуу күчкө ээ болгусу келген Эмил Блонски Халктан да зөөкүр жанга айланып, Халктын эң коркуп жаткан ою ишке ашат.

"Укмуштуу Халк" - 2008-жылы, 8-июнда Калифорния штатынын "Universal City" шаарындагы Гибсон кинотеатрында алгачкы жолу көрсөтүлгөн жана башка аймактарда 2008-жылы, 13-июнда көрсөтүүгө берилген. Тасманын мыкты визуалдык эффектилери, экшндын ырааттуулугу жана баш каармандын аткаруусу сынчылардын алкышына ээ болгон. Тасма дүйнө жүзү боюнча 263 миллион АКШ долларын табуу менен эң кирешелүү тасмалардын катарында биринчи орунду ээлеген.

 Сюжети 

 Тартылгандар 

 Шилтемелер 

Категория:АКШ тасмалары
Категория:2008-жыл чыккан тасмалар‎
Тор (тасма)

"Тор" - 2011-жылы "Marvel Comics" каармандарына негизделип тартылган жана Marvel Studios өндүргөн америкалык супер баатыр тасма. Тасманын режиссеру Кэнет Брана, сценарийин жазгандар - Эшли Эдвард Миллер, Зак Стенц жана Дон Пэйн. Тасмага тартылгандар: Крис Хэмсворт, Натали Портман, Том Хидлестон, Стеллан Скарсгард, Колм Фиори, Рей Стивенсон, Идрис Элба, Кэт Дениңгс, Рене Руссо жана Энтони Хопкиңгс. Тасмада Асгард аймагынын канзаадасы Тор, жергиликтүү согушту баштагандыгы үчүн, баардык күчүнөн айрылып Жер планетасына куугунтукка жөнөтүлөт. Бирок анын агасы Локи такты өзүнө алууга аракет кылып жатканда, Тор өзүн такта калууга татыктуу адам катары көрсөтүп, Мжолнирди жеңиши керек болгондугу чагылдырылат.

"Тор" алгачкы жолу 2011-жылы, 17-апрелде Австралиянын Сидней шаарында көрсөтүлгөн жана Кошмо Штаттарда 2011-жылы, 6-майда жайылтылган. Тасма каржылык жагынан да, сын-пикирлер жагынан да абдан чоң ийгиликке жеткен. "Тор: Караңгылык дүйнөсү" аттуу тасманын кийинки чыгарылышы 2013-жылы, 8-ноябрда көрсөтүүгө берилген. Тасманын үчүнчү чыгарылышы "Тор: Рогнерөк" 2017-жылы, 3-ноябрда чыгарылат.

 Сюжети 

 Тартылгандар 

 Шилтемелер 

Категория:АКШ тасмалары
Категория:2011-жыл чыккан тасмалар‎
Доктур Стрэнж

"Доктур Стрэнж" - "Marvel Comics" каарманына негизделип 2016-жылы тартылган америкалык супер баатырдык тасма. Тасмага режиссёрлук кылган Скотт Дериксон, Жон Спейс жана С.Роберт Киргил менен биргеликте тасманын сценарийин жазышкан. Тасмага тартылгандар: Бенедик Камбэрбетч, Чиветел Эжиофор, Рэйчел Макадамс, Бенедик Воң, Майкл Штулберг, Бенжамин Брет, Скот Адкинс, Мадс Миккелсен жана Тилда Суинтон. Тасма автокырсыкка кабылган хирург Стефен Стрэнждин сыйкырдуу күчтөргө ээ болгону тууралуу баяндайт.

"Доктур Стрэнж" алгачкы жолу 2016-жылы, 13-октябрда Гонг-Конг шаарында көрсөтүлгөн жана Кошмо Штаттарда 3D жана IMAX 3D форматтарында 4-ноябрда жайылтылган. Тасма дүйнө жүзү боюнча 677 миллион АКШ долларын табуу менен киносынчыларынын жакшы сын-пикирлерине ээ болгон. Ошондой эле тасма "Оскар" сыйлыгынын "Мыкты визуалдык эффект" наамына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:2016-жыл чыккан тасмалар‎
Ачкачылык оюндары

"Ачкачылык оюндары" - 2012-жылы Гери Росс тарткан жана Сюзанна Коллинс жазган ошол эле аталыштагы романга негизделип тартылган илимий-фантастикалуу жана жоруктуу америкалык тасма. Бул тасма "Ачкачылык оюндары" тасмаларынын алгачкы чыгарылышы жана анын продюсерлери: Нина Жекобсон, Жон Килик, сценарийин жазгандар: Росс, Коллинс жана Билли Рэй. Тасмада роль жараткандар: Женнифер Лоуренс, Жош Хачерсон, Лиам Хэмсворз, Вуди Харрелсон, Элизабет Бэнкс, Ленни Кравиц, Стенли Туччи жана Дональд Сузерленд. Тасма Панем элинин акыры замандан кийинки абалын баяндайт. Анда 12-18 жаш арасындагы жаш балдар жана кыздардын "Ачкачылык оюндарына" катышууга мажбур болгондугу сүрөттөлөт. 

"Ачкачылык оюндары" киносынчылар тарабынан жакшы сын-пикирлерге ээ болуп, темасы, билдирүүсү, ошондой эле Женнифер Лоуренстин Китнестин ролун аткаруусу өзгөчө алкышка ээ болгон. Бирок тасманын экшн бөлүмдөрүн тартууда камеранын титирегени сынга алынган. Лоуренс "Мыкты актриса" категориясында "Сатурн" сыйлыгын, "Радиотелеберүү киносынчыларынын ассоциациясынын" "Экшн тасмасындагы мыкты актриса" сыйлыгын , "Эмпайер" сыйлыгынын "Мыкты актриса" наамдарын жеңип алган жана Нью-Йорк киносынчылар тобунун "Мыкты актриса" наамына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:2012-жыл чыккан тасмалар‎
Ачкачылык оюндары: Таранчы-туурамчы. 1-бөлүм

"Ачкачылык оюндары: Таранчы-туурамчы.1-бөлүм" - 2014-жылы тартылган америкалык антиутопиялык илимий-фантастикалуу жана жоруктуу тасма. Тасманын режиссеру Фрэнсиз Лоуренс жана сценарийин Питер Ерейг жана Дэнни Строң жазышкан. Тасмада Женнифер Лоуренс, Жош Хатчерсон, Лиам Хэмсворт, Вууди Харрелсон, Элизабет Бенкс, Жулиана Мур, Филип Сеймур Хоффман, Жефри Райт, Стенли Туччи жана Доналд Сузерленд тартылышкан. 

Тасма "Ачкачылык оюндарынан" эки жолу аман чыгып, өзүн 13 райондо тапкан Китнес Эвердиндин окуясын улантат. 

Биринчи бөлүм киносынчылар тарабынана жакшы сын-пикирлерге ээ болуп , анын аткаруу тобуна жана саясий субтекстине баа беришкен. Бирок тасмада экшндин аз болгондугу жана романдын эки бөлүмгө бөлгөндүгү үчүн сынга алынган. Тасма 41-"Сатурн" сыйлыктарын тапшыруу аземинде "Эң мыкты илимий-фантастикалуу тасма" наамына көрсөтүлгөн. Тасманын баш каарманы Лоуренс 20-"Киносынчылар тандоосу" жана "Сатурн" сыйлыктарын тапшыруу аземинде экшн жанрындагы тасмада"Эң мыкты актриса" наамына көрсөтүлгөн. Тасмадагы "Жаркыраган сары сокку" аттуу ыр 72-"Алтын Глобус" сыйлыгына жана "Киносынчылардын тандоосу" сыйлыгына көрөстүлгөн.

 Сюжети 

 Тартылгандар 

 Байланыштуу макалалар 
 Сүзенн Коллинз

 Шилтемелер 

Категория:Жаңыкинолор
Категория:АКШ тасмалары
Категория:2014-жыл чыккан тасмалар
Ачкачылык оюндары : Таранчы-туурамчы. 2-бөлүм

"Ачкачылык оюндары:Таранчы- туурамч. 2- бөлүм" -2015-жылы тартылган америкалык антиутопиялык илимий-фантастикалуу жоруктуу тасма. Тасманын режиссёру Фрэнсиз Лоуренс жана сценарийин Питер Крейг жана Дэнни Строң жазышкан. Бул "Ачкачылык оюндары" тасмаларынын төртүнчү жана акыркы чыгарылышы болуп саналат. Тасма Сүзан Коллинс жазган "Ачкачылык оюндары" үчилтигинин акыркысы жана "Таранчы-туурамчы" романына негизделип тартылган. Тасмада Женнифер Лоуренс, Жош Хатчерсон, Лиам Хэмсворт, Вуди Харрэлсон, Элизабет Бэнкс, Жулиан Мур, Филип Сеймур Хоффман (тасмадагы акыркы ролу) жана Доналд Сузерленд тартылышкан. 

Экинчи бөлүмдү киносынчылар жылуу кабыл алышкан жана андагы актерлордун аткаруусуна, сценарийине, экшндин ырааттуулугуна баа беришкен. Бирок адаптациянын акыркы бөлүмүн экиге бөлгөндүгү үчүн сынга алынган. Тасма 42- "Сатурн сыйлыгынын" "Эң мыкты фэнтези тасма" наамына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл чыккан тасмалар‎
Дивергент

"Дивергент" - 2014-жылы Нэйл Бургер тарткан америкалык илимий-фантастикалык тасма. Кино Вероника Роз жазган ошол эле аталыштагы романга негизделген. Бул тасма "Дивергент" тасмаларынын биринчи бөлүмү жана анын продюсерлери: Люси Фишер, Поя Шабазиян жана Дуглас Вик. Ал эми сценарийин жазгандар: Ивен Догерти жана Ванесса Тейлор. Тасмада роль жараткандар: Шейлин Вудли, Тео Жеймс, Эшли Жюд, Рэй Стивенсон, Зои Кравиц, Милес Теллер, Тони Голдвин, Ансел Элгорт, Мэгги Кю жана Кэйт Уинслет. Окуя адамзатына таандык белгилүү күчтөргө жараша топ-топ болуп жашаган адамдардын жашоосун көрсөтүп, Чикагодо антиутопия жана акыры замандан кийинки убакытты баяндаган. 

"Дивергент" 2014-жылы, 21-мартта Кошмо Штаттарда көрсөтүүгө чыккан. Тасма киносынчыларынын ар-тараптуу сындарына кабыл болсо да анын концептине жана уруштарга баа берилип, аткаруусу сынга алынган. Тасма чыккандан кийин 228 миллион АКШ долларын табуу менен, 85 миллион АКШ доллардык бюджетинен ашкан. Дивергенттин уландысы: "Инсургент" 2015-жылы, 20-мартта Кошмо Штаттарда көрсөтүүгө чыккан.

 Сюжети 

 Тартылгандар 

 Байланыштуу макалалар 
 Дивергент үчилтиги

 Шилтемелер 

Категория:АКШ тасмалары
Категория:Илимий фантастика
Категория:2014-жыл чыккан тасмалар
Лабиринтте чуркоочу

"Лабиринтте чуркоочу" - 2014-жылы Вес Болл тарткан америкалык антиутопиялык илимий фантастикалуу экшн триллер. Бул Вес Боллдун дебюттук иши жана ал 2009-жылы Жеймс Дешнер жазган ошол эле аталыштагы романга негизделип тартылган. Тасма "Лабиринтте чуркоочу" тасмаларынын биринчи чыгарылышы болуп саналат жана анын сценарийин Ноа Оппенхайм, Грант Пирс Майерс жана Т.С Ноулин жазышкан. Тасмада Дилан О'Брайан, Кайа Скоделарио, Эмл Амин, Томас Броди-Сангстер, Ки Хоң Ли, Уилл Полтер жана Патрисия Кларксон тартылышкан. Тасма 16 жаштагы Томас (О'Брайан) өзүнүн ким болгондугун унутуп, эч эси жок лифтте ойгонот. Ал жана ал жерде бир нече балдардын болгондугун жана алардын баары ар дайым өзгөрүп турган лабиринтте камалып калгандыгын үйрөнүп жана ал балдар менен Глейд деген коомчулукту түзүп, лабиринттен чыгуу жолдорун издешет.

Тасманын уландысы "Лабиринтте чуркоочу: Жалындуу сыноо" 2015-жылы, 18-сентябрда Кошмо Штаттарда чыккан.

 Сюжети 

 Тартылгандар 

 Шилтемелер 

Категория:АКШ тасмалары
Категория:2014-жыл чыккан тасмалар
Брижит Жонс: Акылдын чеги

"Брижит Жонс: Акылдын чеги" - 2004-жылы жарык көргөн британ-америкалык романтикалуу комедия. Тасманы Бибен Кидрон тарткан жана сценарийи Элен Филдиңдин ошол эле аталыштагы романына негиздеп, Адам Брукс, Ричард Көртис, Эндрү Дэвис жана Филдиң жазышкан. Тасмада тартылгандар: Рене Зеллвегер (Брижит Жонс), Колин Фөрт (Марк Дарси) жана Хү Грант (Дэниел Клевер).

Бул 2001-жылы чыккан "Брижит Жонстун күндөлүгү" аттуу тасманын уландысы болуп саналат. Ал 2004-жылы, 12-ноябрда Улуу Британияда жана бир жумадан кийин 19-ноябрда Кошмо Штаттарда көрүүчүлөргө сунушталган. Тасма жалпысынан киносынчылардын сынына кабылган. Бирок ага карабастан, тасма дүйнө жүзү боюнча 260 миллион доллар табуу менен ийгилик жарата алган.

 Тасманын кабыл алынышы 

Тасма киносынчылар тарабынан терс сын-пикирлерге ээ болсо да, 2004-жылдын "Evening Standard Reader's Film" тасмасы катары добушка ээ болгон. 2005-жылдын "BAFTA" сыйлык тапшыруу аземинде, "Orange" тасмасы сыйлыгын жеңип алган. Ошондой эле, Брижиттин ролун экинчи жолу аткаргандыгы үчүн Зелвегер "Алтын Глобус" жана "Элдердин Тандоосу" сыйлык тапшыруу аземинде 2005-жылдын "Сүйүктүү баш каарман айымы" наамдарына көрсөтүлгөн.

Тасма "Rotten Tomatoes" ой-пикир агрегаторунда 27 пайызга ээ болгон. "Акылдын чеги" - абдан көп жөнү жок тамашаларга толгон жана Брижит Жонстун окуясынын уландысы баары күткөндөй деген жалпы ой-пикирге ээ.

 Сюжети 

 Тартылгандар 

 Шилтемелер 

Категория:Арип боюнча тасмалар
Категория:Кинокомедиялар
Категория:АКШ тасмалары
Категория:2004-жыл чыккан тасмалар
Чыныгы сүйүү

"Чыныгы сүйүү" - 2003-жылы Ричард Куртис режиссёрлук кылган жана сценарийин жазган Жаңы-Жылдык романтикалуу комедия. Тасмага негизинен Куртистин мурунку тасмаларында тартылган же телеберүү долбоорлорунда катышкан актёр жана актрисалар ролдорду жаратышкан. Тасманын сценарийи ар түрдүү адамдардын катышуусунун негизинде сүйүүнүн ар тараптуулугунун он окуя аркылуу чагылдырат. Жана окуянын өнүгүшү менен каармандар бирин-бири тааныгандыгы анык болот. Тасманын көпчүлүк бөлүгү Лондон шаарында тартылган. Окуя жаңы жылга үч жума калган убакыттан башталып, майрамга чейинки убакытты баяндайт. Ошондай эле жаңы жылдан бир ай өткөндөн кийинки эпилогду камтыйт. 

Тасма 2003-жылы, 14-ноябрда Америка Кошмо Штаттарында жана бир жумадан кийин Улуу Британияда көрсөтүүгө берилип, Улуу Британияда жакшы сын-пикирлерге арзыган. Бирок Кошмо Штаттарда ар тараптуу сынга ээ болгон. Тасма баштапкы бюджети 45 миллион АКШ долларын түзүп, дүйнө жүзү боюнча 247 миллион АКШ долларын табуу менен кирешелүү тасмалардын катарын толуктаган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2003-жыл чыккан тасмалар‎
Брижит Жонстун күндөлүгү

"Брижит Жонстун күндөлүгү" 2001-жылы Британия, Америка жана Франция биргеликте тарткан романтикалык комедия. Тасманы тарткан Шерон Магуайр жана сценарийин жазгандар: Ричард Куртис, Эндрю Девис, Элен Филдиң. Тасма, Жейн Остиндин "Намыс жана сокур ишеним" чыгармасынын кайрадан интерпретациясы болгон Филдиңдин ошондой аталыштагы романына негизделген. Адаптациянын башкы жылдыздары: Брижит (Рене Зельвегер), орой Дэниел Клевер (Хью Грант) жана Брижиттин "чыныгы сүйүүсү" Марк Дарси (Колин Ферт). Тасманы тартуу 2000-жылдын май айында башталып, негизинен Лондондо жана жергиликтүү аймактарда тартылган. Тасма алгач 2001-жылы, 4-апрелде Улуу Британияда көрсөтүлгөн. 2001-жылы, 13-апрелде Улуу Британиянын жана Американын кинотеатрларында көрсөтүүгө берилген.

Брижит Жонстун күндөлүгү жакшы сын-пикирлерге арзып, дүйнө жүзү боюнча 280 миллион АКШ долларын табуу менен кирешелүү тасмалардын бири болду. Зельвегер тасмадагы ролу үчүн Оскар сыйлыгынын "Эң мыкты актриса" наамына талапкерлиги көрсөтүлгөн Тасманын кийинки бөлүмдөрү "Брижит Жонстун акыланан адашуусу" 2004-жылы жана "Брижит Жонстун ымыркайы" 2016 жылы чыккан.

 Сюжети 

 Тартылгандар 

 Байланыштуу макалалар 
 Брижит Жонстун күндөлүгү (роман)
 Хелен Филдинг

 Шилтемелер 
Категория:Жаңыкинолор
Категория:2001-жыл
Категория:АКШ тасмалары
Нотиң-Хилл

"Нотиң-Хилл" - 1999-жылы, 21-майда Лондондун Нотиң-Хилл жергесинде тартылган британиялык романтикалуу комедия. Тасманын сценарийин "Төрт үйлөнүү той" жана "Сөөк коюу" тасмаларынын сценарийлерин жазган Ричард Көртис жазган, ал эми продюсери Дункан Кенсворзи, режиссёру Рожер Майкл. Тасмада Хү Грант, Жулия Робертс, Рыс Ифанс, Эмма Чамберс, Тим Макинерни, Жина Макки жана Хү Бонвиль тартылышкан.

"Нотиң-Хилл" киносынчылар тарабынан жакшы кабыл алынып, ошол жылдын эң кирешелүү тасмасы деп табылган. Тасма "BAFTA" сыйлыгын утуп алган жана эки башка категорияда да наамга көрсөтүлгөн. Ошондой эле, "Британия Комедия Сыйлыгы" жана мыкты саундтрек үчүн "Брит Сыйлыгы" сыяктуу бир нече жеңишти багындырган.

 Сюжети 

 Тартылгандар 

 Шилтемелер 

Категория:АКШ тасмалары
Категория:1999-жыл
Жанна д’Арк (тасма)

"Жанна д’Арк" (французча:Jeanne d'Arc) 1999-жылы Люк Бессон тарткан тарыхый жана баатырдык драма. Тасмада роль жараткандар: Милла Йовович, Жон Малкович, Файе Данауэй жана Дастин Хоффман. Тасманын сценарийин Бессон жана Эндрю Биркин, музыкасын Эрик Серра жазган.

Тасма француз согушунун баатыры Жанна д’Арктын 15-кылымда кабыл болгон диний кыйноолорду баяндайт. Тасма Жанна д’Арктын үй бүлөсүнүн англиялыктардын зөөкүрчүлүгүнө кабыл болушу менен башталат. Жана ага мындай аракеттер англиялыктарга каршы согушту жетектөөгө дем күч берет. Анын англиялыктарды көздөй жетектөөсү Чарльз 7ге такты алууга жардам берет. Соңунда, Жанна кудайдан качкандыгы үчүн туткундалат.

Бессондун Йововичтин катышуусундагы буга чейинки тасмасы көптөгөн жакшы сын-пикирлерге кабыл болгон жана кирешелүү тасмалардын катарын толуктап экөөнүн тең келечегине жол ачкан. "Жанна д’Арк" ийгиликтүү тасмалардын бири болот деп күтүлгөн жана Бессон менен Йововичтин келечегине негиз болмок. Бирок, тасма сынчылар тарабынан ар кандай сын-пикирлерге кабыл болуп, 67 миллион АКШ долларын сарптаган тасма 67 миллион гана АКШ доллар киреше таба алган.

 Сюжети 

 Тартылгандар 

 Шилтемелер 

Категория:АКШ тасмалары
Категория:1999-жыл
Сезим жана сезимталдуулук

"Сезим жана сезимталдуулук" - Эң Ли режиссерлук кылып жана Жейн Остиндин 1811-жылы жазылган ошол эле аталыштагы китебине негизделип 1995-жылы тартылган британ-америкалык драма. Тасманын сценарийин актриса Эмма Томсон жазган. Ал эми тасмада Эмма Томсон Элинор Дешвуддун ролун жана Кейт Уинслет Элинордун сиңдисинин ролун аткарышат. Тасма ак сөөктөр жашаган бай англис Дэшвуд үйбүлөөсүнүн кыздары күтүүсүз келген жокчулук көйгөйүн кантип чечүү керек деген жүйөлөрүн баяндайт. Алар каржылык көз-карандысыздыкка жетүү үчүн турмушка чыгууга аргасыз болушат. Ал эми Хү Грант менен Алан Рикмен алардын сүйүктүүлөрүнүн ролдорун аткарышкан. Тасма 1995-жылы,13-декабрда Кошмо Штаттарда жана 1996-жылы Улуу Британияда көрсөтүүгө берилген.

Тасма чыгаар замат жалаң гана жакшы сын-пикирлерге ээ болуп, ийгилик жараткан. Ошондой эле 1995-жылдагы "Британия Киносыйлыктарын Тапшыруу Аземинде" 3 сыйлыкты жеңип, он бир наамга көрсөтүлгөн. Ал "Оскар" сыйлыгынын "Эң мыкты тасма" жана "Эң мыкты актриса" сыяктуу жети сыйлыгына көрсөтүлгөн. Тасманын сценарийин жазгандыгы үчүн Томсон "Эң мыкты адаптацияланган сценарий" наамын утуп, бир эле учурда аткаргандыгы жана сценарий жазгандыгы үчүн "Оскар" сыйлыгын уткан жалгыз адам болгон. "Сезим жана сезимталдуулук" тасмасынын чыгышы, Остиндин чыгармаларынын кайрадан жандануусуна салым кошуп,бул жанрдагы чыгармалардын тартылышына жол ачкан. Бул тасма Остиндин китептеринин эң мыкты адаптацияланышы деп аталат.

 Сюжети 

 Тартылгандар 

 Шилтемелер 
Категория:Жаңыкинолор
Категория:АКШ тасмалары
Төрт үйлөнүү той жана сөөк коюу

"Төрт үйлөнүү той жана сөөк коюу" -1994-жылы Майк Нювел тарткан британиялык романтикалуу комедия. Бул бир нече тасмалардын сценарийин жазган сценарист Ричард Көртистин алгачкы иши. Тасмада баш каарман Чарлздын (Хү Грант) жоруктары жана ар кандай иш-чараларда сүйүүлөрүн күтүүсүз жерден тапкан досторунун окуяларын баяндайт.

Тасма 6 жумада тартылган жана 3 миллион фунттук бютжетти каржылоо менен ошол убактагы Британиянын кино индустриясындагы күтүүсүз ийгилик жараткан жана жогору кирешелүү тасмасы деп табылган. Ал дүйнө жүзү боюнча 245.7 миллиондон ашык АКШ доллардык кирешеге ээ болуп, "Оскар" сыйлыгынын мыкты тасма наамына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:1994-жыл